《湖中三屿 其二》
明代·钟振

高步岩廊玉案仙，鄙人何幸奉宾筵。三山小景半泓碧，一叶轻宾五月天。

风护荷香凝翠浪，月将琼液下丹田。主人兴发客不去，沉醉都忘水满船。

作者简介：钟振，字玉甫。合浦（今属广西）人。明世宗嘉靖四十一年（一五六二）进士。历任滁州、广德、嘉定知县，擢守云南。清道光《广东通志》卷二九九有传。